จัดการธุรกรรมต่างๆ
การรู้ว่าแผนประกันสุขภาพของคุณครอบคลุมการเข้ารับจิตบำบัดแบบไหน หรือรู้ว่าตัวเองมีแผนจะจ่ายค่าบำบัดอย่างไรนั้นเป็นเรื่องสำคัญมาก ตรวจสอบรายละเอียดสิทธิประโยชน์ของแผนประกันสุขภาพในหัวข้อที่เกี่ยวกับบริการสุขภาพด้านพฤติกรรมหรือความคุ้มครองด้านสุขภาพจิต หากมีข้อสงสัยให้ถามตัวแทนบุคคลของบริษัทประกันโดยตรง และถามนักบำบัดว่า เขาอยู่ในเครือข่ายแผนประกันสุขภาพของคุณหรือไม่ก่อนนัดพบครั้งแรก ไม่เช่นนั้นคุณอาจจะต้องเสียเงินทั้งที่คุณสามารถพบนักบำบัดที่อยู่ในเครือข่ายของบริษัทประกันได้ฟรี  เมื่อพบกัน อย่าลืมถามเรื่องการชำระเงิน การจัดตารางนัดหมาย และประกันสุขภาพให้เรียบร้อยตั้งแต่แรก วิธีนี้จะทำให้คุณสามารถจบรอบการบำบัดได้โดยไม่มีปัญหาด้านธุรกรรมอย่างการเช็กปฏิทินนัดหมายและการชำระเงิน  รู้ว่าถ้าคุณเข้าพบนักบำบัดเป็นการส่วนตัว พวกเขาอาจจะให้ใบเสร็จรับเงินแก่คุณเพื่อให้คุณไปเบิกกับบริษัทประกันเอง คุณอาจจะต้องจ่ายค่าบำบัดทั้งหมดไปก่อน จากนั้นค่อยไปเบิกกับบริษัทประกัน นักบำบัดแต่ละคนมีพื้นฐานแตกต่างกัน มีการศึกษา ความเชี่ยวชาญ ประกาศนียบัตร และใบอนุญาตที่ไม่เหมือนกัน "นักจิตบำบัด" เป็นคำทั่วไปมากกว่าจะเป็นชื่อตำแหน่งงานโดยตรง และไม่ได้บอกถึงการศึกษา การเข้าฝึกอบรม หรือใบอนุญาตด้วย   รายละเอียดต่อไปนี้เป็นสัญญาณเตือนว่า นักบำบัดคนนี้อาจจะไม่มีคุณสมบัติที่เหมาะสม :   ไม่มีรายละเอียดเกี่ยวกับสิทธิของคุณในฐานะลูกค้า การเก็บข้อมูลเป็นความลับ นโยบายบริษัท และค่าบำบัด (ซึ่งทั้งหมดนี้เป็นสิ่งที่คุณต้องพิจารณาเพื่อให้ได้รับการบำบัดอย่างยุติธรรม) ไม่มีใบอนุญาตที่ออกโดยหน่วยงานที่เกี่ยวข้อง มีใบปริญญาจากสถาบันที่ไม่ได้รับการรับรอง มีคำร้องต่อคณะกรรมการออกใบอนุญาตที่ยังดำเนินการไม่เสร็จสิ้น ยิ่งนักบำบัดมีข้อมูลเกี่ยวกับตัวคุณมากเท่าไหร่ เขาก็จะทำงานได้ดีขึ้นเท่านั้น เอกสารที่เป็นประโยชน์นั้นรวมถึงรายงานการทดสอบด้านสุขภาพจิตที่ผ่านมา หรือรายงานสรุปการออกจากโรงพยาบาลในช่วงที่ผ่านมา ถ้าคุณเป็นนักเรียน คุณอาจจะแนบใบรายงานผลการเรียนที่ผ่านมาหรือสิ่งที่แสดงถึงความก้าวหน้าทางการเรียนในช่วงที่ผ่านมาด้วยก็ได้ เอกสารเหล่านี้เป็นประโยชน์ในช่วงการสัมภาษณ์ครั้งแรก เวลาที่นักบำบัดขอให้คุณกรอกข้อมูลเกี่ยวกับสุขภาพกายและสุขภาพจิตในปัจจุบันและในอดีต การเรียบเรียงข้อมูลเหล่านี้ในระหว่างที่คุณเข้าพบนักบำบัดจะทำให้คุณและนักบำบัดมีโอกาสที่จะรู้จักกันในระดับบุคคลมากยิ่งขึ้น ถ้าคุณรับประทานยาสำหรับสุขภาพจิตหรือสุขภาพกายอยู่แล้ว หรือถ้าคุณเพิ่งจะหยุดยา คุณจะต้องเตรียมข้อมูลดังต่อไปนี้ :   ชื่อยา ปริมาณยาที่รับประทาน ผลข้างเคียงที่คุณได้รับ ข้อมูลติดต่อของแพทย์ที่สั่งยา เมื่อพบกันเป็นครั้งแรก คุณอาจจะมีคำถามและข้อกังวลมากมาย เพื่อให้คุณได้พูดประเด็นทุกอย่างที่คุณอยากรู้ ให้เขียนโน้ตเตือนตัวเองว่าให้ขอข้อมูลทุกอย่างที่คุณต้องการทราบ การนำคำถามเหล่านี้เข้าไปในระหว่างเข้ารับการบำบัดครั้งแรกจะช่วยให้คุณสับสนน้อยลงและรู้สึกสบายใจมากขึ้น ในโน้ตของคุณอาจจะมีคำถามที่คุณต้องการทราบจากนักบำบัดดังต่อไปนี้ :  คุณใช้วิธีการบำบัดแบบไหน คุณจะวางเป้าหมายของเราอย่างไร คุณคาดหวังให้ฉันต้องทำสิ่งที่ได้รับมอบหมายให้เสร็จสมบูรณ์ระหว่างการบำบัดในแต่ละช่วงหรือไม่ เราจะพบกันบ่อยแค่ไหน เราจะทำงานด้วยกันแค่ช่วงสั้นๆ หรือในระยะยาว คุณยินดีที่จะร่วมมือกับผู้ให้บริการด้านสุขภาพอื่นๆ ของฉันเพื่อให้การรักษามีประสิทธิภาพมากยิ่งขึ้นหรือไม่ เนื่องจากการบำบัดนั้นมีขึ้นเพื่อมอบพื้นที่ปลอดภัยให้คุณได้พยายามจัดการกับตัวเอง ดังนั้นจึงต้องจัดสรรเวลาให้ดี เมื่อคุณอยู่ในระหว่างการบำบัดก็เป็นหน้าที่ของนักบำบัดที่จะต้องคอยดูเรื่องเวลา ปล่อยให้คุณจดจ่ออยู่กับการตอบคำถาม และสร้างความคุ้นเคยกับการบำบัด แต่การที่จะไปถึงจุดนั้นได้หรือไม่ขึ้นอยู่กับตัวคุณ จำไว้ว่านักบำบัดส่วนตัวบางคนอาจจะคิดเงินหากคุณนัดหมายแล้วไม่ไปพบ ซึ่งค่าใช้จ่ายในส่วนนี้จะไม่ครอบคลุมอยู่ในประกัน
เข้าใจการจัดการด้านการเงิน. ตรวจสอบประวัตินักบำบัด. เตรียมเอกสารที่เกี่ยวข้อง. รวบรวมรายการยาที่คุณกำลังรับประทานหรือรับประทานในช่วงที่ผ่านมา. เขียนโน้ตกันลืม. ติดตามตารางนัดหมาย.
https://www.wikihow.com/Prepare-for-a-Session-With-a-Therapist
Taking Care of Session Logistics